text: হাবীবুল্লাহ্‌ বাহার কলেজ ঢাকার শান্তিনগরে অবস্থিত একটি বেসরকারী স্নাতক কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ২৩ টি বিষয়ে স্নাতক (সম্মান) এবং ৯টি বিষয়ে স্নাতকোত্তর কোর্স এবং কম্পিউটার বিজ্ঞান ও প্রকৌশল সহ মোট ৪টি বিষয়ে প্রফেশনাল সম্মান কোর্স চালু আছে। কলেজটি জাতীয় বিশ্ববিদ্যালয় অধিভুক্ত।
  
  ইতিহাস 
  আনোয়ারা বাহার চৌধুরী ১৯৬৯ সালে কলেজটি প্রতিষ্ঠা করেন। তিনি সাবেক পূর্ব পাকিস্তানের স্বাস্থ্য মন্ত্রী হাবীবুল্লাহ বাহারের স্ত্রী।
  
  অবকাঠামো 
  কলেজটি এক একর ভূমির উপর অবস্থিত। বর্তমানে এখানে একটি ১২ তলা ভবন, একটি ৮ তলা ভবন, দুইটি পাঁচ তলা ভবন ও একটি ২ তলা ভবন রয়েছে। রয়েছে একটি বৃহৎ পুকুর। প্রায় ১৭,০০০ বইয়ে সমৃদ্ধ লাইব্রেরী রয়েছে। রয়েছে সেমিনার কক্ষ, ক্যান্টিন। ১২ তলা ও ৮ তলা ভবনে রয়েছে পৃথক লিফট। কলেজের সামনের দিকে একটি খেলার মাঠ ও একটি টেনিস কোর্ট আছে।
  
  অনুষদ ও বিভাগসমূহ 
  হাবীবুল্লাহ বাহার কলেজের অনুষদ ও বিভাগসমূহ:
  
  কলা অনুষদ  
   বাংলা বিভাগ
   ইংরেজি বিভাগ
   ইতিহাস বিভাগ
   ইসলামি অধ্যয়ন বিভাগ
   ইসলামের ইতিহাস ও সংস্কৃতি বিভাগ
   দর্শন বিভাগ
  
  সমাজবিজ্ঞান অনুষদ 
   অর্থনীতি বিভাগ
   রাষ্ট্র বিজ্ঞান বিভাগ
   সমাজ বিজ্ঞান বিভাগ
   সমাজ কর্ম বিভাগ
   গার্হস্থ্য অর্থনীতি বিভাগ
   গ্রন্থাগার ও তথ্যবিজ্ঞান বিভাগ
  
  ব্যবসায় শিক্ষা অনুষদ
   ব্যবসা প্রসাসনে ব্যাচলর (পেশাদার)
   পর্যটন ও আতিথেয়তা ব্যবস্থাপনা বিবিএ (পেশাদার)
   অর্থসংস্থান ও ব্যাংকিং বিভাগ
   হিসাববিজ্ঞান বিভাগ
   মার্কেটিং বিভাগ
   ব্যবস্থাপনা বিভাগ
  
  বিজ্ঞান অনুষদ 
   পদার্থ বিভাগ
   রসায়ন বিভাগ
   প্রাণরসায়ন বিভাগ
   গণিত বিভাগ 
   পরিসংখ্যান বিভাগ
   প্রাণীবিদ্যা বিভাগ
   উদ্ভিদবিজ্ঞান বিভাগ
   মনোবিজ্ঞান বিভাগ
   ভূগোল ও পরিবেশ বিভাগ
   পরিবেশ বিজ্ঞান বিভাগ
  
  প্রযুক্তি ও প্রকৌশল অনুষদ
   কম্পিউটার বিজ্ঞান ও প্রকৌশল বিভাগ
  
  মিডিয়া অধ্যয়ন অনুষদ
   থিয়েটার ও মিডিয়া অধ্যয়ন
  
  শিক্ষা কার্যক্রম 
  বর্তমানে কলেজটিতে জাতীয় বিশ্ববিদ্যালয়ের অধীনে সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক(সম্মান) ও এক (১) বছর মেয়াদী স্নাতকোত্তর কোর্স চালু রয়েছে। এছাড়াও তিন (৩) বছর মেয়াদী স্নাতক (পাস) কোর্স এবং চার (৪) বছর মেয়াদি স্নাতক (সম্মান) প্রফেশনাল কোর্স রয়েছে।
  
  এছাড়া বিজ্ঞান, মানবিক ও ব্যবসায় বিভাগে উচ্চ মাধ্যমিক কোর্সও চালু রয়েছে।
  
  তথ্য সূত্র
  
  বহিঃসংযোগ 
  
   কলেজের প্রাতিষ্ঠানিক ওয়েবসাইট
  
  বিষয়শ্রেণী:ঢাকা জেলার কলেজ
  বিষয়শ্রেণী:জাতীয় বিশ্ববিদ্যালয়ের অধিভুক্ত কলেজ
  বিষয়শ্রেণী:১৯৬৯-এ প্রতিষ্ঠিত শিক্ষা প্রতিষ্ঠান
title: হাবীবুল্লাহ্‌ বাহার কলেজ